鄧鑣

鄧鑣，字道驭，福建都司泉州衛官籍（晋江人）。明朝政治人物、進士出身。

生平 
镳爲城仲子，少豪伉，治诸生业，读书清源山之半岭岩，以《礼经》争魁。后就学一峰书院。万历十七年（1589年）己丑科進士，授青浦令，入为户部主事，升郎中，坐为青浦令时失旁邑贵人，謫廣東归善令，政尚廉简，催科得宜；筑天泉书院，与诸生讲学肄业。擢南户部去，百姓遮道涕泣。出守南阳府，关心民瘼，郡连水旱，请捐帑金三万赈之，卒于官。

家族 
祖邓炳。父邓城，字藩国，号寒松，世袭泉州卫右所百户，以功授中军指挥，累官提督狼山总兵。少与俞大猷为刎颈友，读书清源山上。一日夜深，同出山坳步月，月明如昼，万籁寂历。忽闻石壁间唗唗之声，二人攀藤葛相扶而上，见一黑丈夫若呼若召曰：‘吾老猿公也，望子久矣。’遂授二人以棍法、拳法，凡数累夜而后精习。一时有俞家拳、邓家棍之号。后二人皆以武功显，闽乱以靖。

参考资料 

B
晋江人
明朝青浦县知县
明朝歸善縣知縣
明朝户部主事
明朝户部郎中
南京户部郎中
明朝南阳府知府